Erreplika (filma)

Erreplika Pello Gutierrez zuzendariak 2024an Donostiako Zinemaldian aurkeztu zuen film dokumentalaren izenburua da. Aitaren heriotzak etxean eta beregan utzitako zuloa abiapuntu, hutsuneek ezkutatzen dituzten ametsak eta esleitutako esanahiak izan ditu donostiarrak saiakera filmiko honetan ardatz. Filma, jatorriz, euskaraz zein gaztelaniaz egin zen. Pello Gutierrezen bigarren filma da.https://hamaika.naiz.eus/eu/info_hamaika/20240924/zikunagako-ama-birjina-beltzaren-misterioa Aipatutako zinemaldian Irizar sariaren aipamena eskuratu zuen.

 Argumentua 
Hiru ildo narratibo elkarri lotu ditu Gutierrezek film honetan: 1978an, Hernaniko arraun taldearen traineruan bataioa filmatzen ari zela, atxilo hartu zuten Juan Miguel Gutierrez zinemagilea, Pelloren aita alegia. Ondorioz, momentu historiko haren erregistrorik ez dago. XIII. mendeko Zikuñagako Ama Birjinaren iruditxoa norbaitek lapurtu zuen, hurrengo urtean, herrian. Ez da sekula agertu. Ermitaren ondoan eraikitako paper-fabrikak eremua zabaldu nahi zuela eta, baseliza bota zuten handik zenbait urtera. Ez dute berriz eraiki. Denetan ere, ideia bakar bat oinarrian: hutsuneak. Pello Gutierrezek ausentzia kontzeptuala aurkeztu du 72. Donostia Zinemaldiko Zinemira sailean, Erreplika, «eza»-ren izaera emozional, fisiko eta kolektiboa aztergai duena.

Filmak, nolabait, galdera hauek egiten ditu: "Izan al daiteke irudi baten falta haren presentzia bezain indartsua? Hala bada, zer egin hutsune horrekin?".https://www.sansebastianfestival.com/2024/sailak_eta_filmak/zinemira/7/728080/eu

 Teknika 
Erreplika-k beregain du zinema hizkuntzari buruzko gogoeta ere. Irudiek osatzen dituzte planoak, sekuentziak, filmak. Eta zein aukeratu, zein baztertu, da zinemagile ororen betekizuna. Aitarena zen muntaketa mahaia erakutsiko digu Gutierrezek, gela horretantxe bertan emango die forma esku artean dituen (eta batez ere, ez dituen) irudiei. 

 Filmaren egileak 
 Zuzendaria: Pello Gutierrez
 Gidoia: Pello Gutiérrez Peñalba, David Aguilar Iñigo, Iñaki Sagastume Miqueleiz
 Ekoizpena: Zazpi t'erdi
 Musika: Maite Larburu
 Soinua: Maitane Carballo, Iosu Gonzalez
 Narratzailea: Pello Gutiérrez Peñalba
 Luzapena: 73 minutu

 Erreferentziak 

 Kanpo estekak 
 Ander Makazaga Konderen filmaren inguruko komentarioa Irutxuloko Hitzan, 2417. zk., 28.or., 2024ko irailaren 27an. 
 Elkarrizketa Pello Gutierrez eta Maite Larbururekin.

Kategoria:Euskal Herriko film dokumentalak
Kategoria:Euskarazko filmak
Kategoria:Pello Gutierrezek zuzendutako filmak
Kategoria:Pello Gutierrezek idatzitako filmak